ddrg/super_eurlex huggingface dataset:
14)

13 straipsnio 1 ir 2 dalys pakeičiamos taip: „1. Valstybės narės imasi būtinų priemonių, kad užkirstų kelią atvykimui į jų teritorijas ar tranzitui per jas: a) I priede išvardytiems asmenims, kuriuos Sankcijų komitetas arba Saugumo Taryba nurodė esant atsakingais už KLDR politiką, susijusią su jos vykdomomis branduoline, balistinių raketų ar kitų masinio naikinimo ginklų programomis, be kita ko, už tos politikos rėmimą ar skatinimą, bei jų šeimos nariams arba jų vardu ar nurodymu veikiantiems asmenims; b) į I priedą neįtrauktiems asmenims, kaip išvardyta II priede: i) atsakingiems už KLDR vykdomas branduolinę, balistinių raketų ar kitų masinio naikinimo ginklų programas, be kita ko, remiantiems ar skatinantiems šias programas, arba jų vardu ar nurodymu veikiantiems asmenims; ii) teikiantiems finansines paslaugas ar pervedantiems bet kokios rūšies finansinį ar kitą turtą arba išteklius, kuriais galėtų būti prisidedama prie KLDR vykdomų branduolinės, balistinių raketų ar kitų masinio naikinimo ginklų programų, į valstybių narių teritorijas, per jas ar iš jų, arba valstybių narių piliečiams ar pagal valstybių narių įstatymus įsteigtiems subjektams, arba jų teritorijoje esantiems asmenims ar finansų įstaigoms; iii) kurie, be kita ko, teikdami finansines paslaugas, dalyvauja tiekiant KLDR arba iš KLDR visų rūšių ginklus bei su jais susijusius reikmenis ar tiekia į KLRD objektus, medžiagas, įrangą, prekes ir technologijas, kuriais galėtų būti prisidedama prie KLDR vykdomų branduolinės, balistinių raketų ar kitų masinio naikinimo ginklų programų; c) į I priedą arba II priedą neįtrauktiems asmenims, dirbantiems I priede arba II priede išvardytų asmenų ar subjektų vardu arba jų nurodymu, arba asmenims, padedantiems nesilaikyti sankcijų arba pažeisti JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) arba šio sprendimo nuostatas, kaip išvardyta šio sprendimo III priede. 2. 1 dalies a punktas netaikomas, jei Sankcijų komitetas kiekvienu konkrečiu atveju nusprendžia, kad tokia kelionė yra pateisinama humanitariniais tikslais, įskaitant religines pareigas, arba tuo atveju, jei Sankcijų komitetas padaro išvadą, kad padarius išimtį būtų lengviau siekti JT ST rezoliucijų 1718 (2006), 1874 (2009), 2087 (2013), 2094 (2013) arba 2270 (2016) tikslų.“;
(112)

Be to, nustatomos tokios pagal teisės gauti pelno dalį sertifikatus iš viso išmokėtos sumos ribos: […] m. – [0–50] mln. EUR, […] m. – [0–100] mln. EUR, […] m. – [0–200] mln. EUR ir [2020–2025] m. – 300 mln. EUR. Jei vienos iš šių ribų būtų nesilaikoma, Austrija įgytų teisę panaudoti savo kaip užstatą turimą akcijų dalį, kuri kitu atveju, išmokėjus visą 300 mln. EUR sumą, be jokių kitų išlaidų būtų grąžinta grupei. Jei vienos iš išmokų ribų būtų nesilaikoma, Austrija įgytų dar [1–15] % VBWB akcijų ir teisę pasinaudoti šiuo užstatu. Be to, grupė turėtų pateikti naują restruktūrizavimo planą, o Austrija – apie jį pranešti Komisijai.
(5)

2015 m. balandžio 15 d. pagal Reglamento (EB) Nr. 443/2009 8 straipsnio 4 dalį Komisija paskelbė preliminarius duomenis ir 93 gamintojams pranešė preliminarius 2014 m. jų vidutinio savitojo išmetamo CO2 kiekio ir jų savitosios teršalų išmetimo normos skaičiavimo rezultatus. Gamintojų paprašyta patikrinti duomenis ir per tris mėnesius nuo pranešimo gavimo Komisijai pranešti visas pastebėtas klaidas, kaip numatyta to reglamento 8 straipsnio 5 dalies pirmoje pastraipoje ir Komisijos reglamento (ES) Nr. 1014/2010 (2) 9 straipsnio 3 dalyje. Du gamintojai sutiko su preliminariais duomenimis, o 40 gamintojų per nustatytą laikotarpį pranešė apie klaidas;
14 GPGB.

GPGB yra vykdyti į orą išmetamų ir į vandenį išleidžiamų teršalų, taip pat proceso dūmų dujų stebėseną pagal EN standartus bent toliau nurodytu dažniu. Jeigu EN standartų nėra, GPGB yra taikyti ISO, nacionalinius arba kitus tarptautinius standartus, kuriuos taikant gaunami lygiavertės mokslinės kokybės duomenys. Iš džiovintuvo į orą išmetamų teršalų stebėsena ir bendrai džiovintuvo ir preso išmetamų išvalytų teršalų stebėsena Parametras Standartas (-ai) Minimalus stebėsenos dažnis Stebėsena, susijusi su Dulkės EN 13284–1 Periodinis matavimas bent kartą per šešis mėnesius 17 GPGB TVOC (3) EN 12619 17 GPGB Formaldehidas EN standarto nėrar (8) 17 GPGB NOX EN 14792 18 GPGB HCl (6) EN 1911 — HF (6) ISO 15713 — SO2 (4) EN 14791 Periodinis matavimas bent kartą per metus — Metalai (5) (6) EN 13211 (Hg matavimas), EN 14385 (kitų metalų matavimas) — PCDD/F (6) EN 1948 1, 2 ir 3 dalys — NH3 (7) EN standarto nėra — Iš preso į orą išmetamų teršalų stebėsena Parametras Standartas (-ai) Minimalus stebėsenos dažnis Stebėsena, susijusi su Dulkės EN 13284–1 Periodinis matavimas bent kartą per šešis mėnesius 19 GPGB TVOC EN 12619 19 GPGB Formaldehidas EN standarto nėra (10) 19 GPGB Iš impregnuojamo popieriaus džiovinimo krosnių į orą išmetamų teršalų stebėsena Parametras Standartas (-ai) Minimalus stebėsenos dažnis Stebėsena, susijusi su TVOC (9) EN 12619 Periodinis matavimas bent kartą per metus 21 GPGB Formaldehidas EN standarto nėra (10) 21 GPGB Į orą išmetamų sutelktųjų pradinio ir galutinio apdorojimo teršalų stebėsena Parametras Standartas (-ai) Minimalus stebėsenos dažnis Stebėsena, susijusi su Dulkės EN 13284–1 (11) Periodinis matavimas bent kartą per metus (11) 20 GPGB Degimo proceso dūmų dujų, kurios po to naudojamos tiesiogiai kaitinamuose džiovintuvuose, stebėsena (12) Parametras Standartas (-ai) Minimalus stebėsenos dažnis Stebėsena, susijusi su NOX Periodinis: EN 14792 Nuolatinis: EN 15267–1 – EN 15267–3 ir EN 14181 Periodinis matavimas bent kartą per metus arba nuolatinis matavimas 7 GPGB CO Periodinis: EN 15058 Nuolatinis: EN 15267–1 – EN 15267–3 ir EN 14181 7 GPGB Gaminant medienos plaušus į vandenį išleidžiamų teršalų stebėsena Parametras Standartas (-ai) Minimalus stebėsenos dažnis Stebėsena, susijusi su TSS EN 872 Periodinis matavimas bent kartą per savaitę. 27 GPGB COD (13) EN standarto nėra 27 GPGB TOC (Bendras organinės anglies kiekis, išreikštas C) EN 1484 — Metalai (14), jei aktualu (pvz., jei naudojama regeneruota mediena) Yra įvairių EN standartų Periodinis matavimas bent kartą per šešis mėnesius. — Su paviršinėmis nuotekomis į vandenį patenkančių teršalų stebėsena Parametras Standartas (-ai) Minimalus stebėsenos dažnis Stebėsena, susijusi su TSS EN 872 Periodinis matavimas bent kartą per tris mėnesius (15) 25 GPGB
(16)

Finansinių paslaugų komisija atsakinga už priežiūros taisyklių nustatymą ir įgyvendinimą ir už finansų įstaigų patikrinimą ir tyrimą. Finansinių paslaugų komisija, kuri yra pagrindinė pagrindinių sandorio šalių priežiūros institucija, turi plačius įgaliojimus kontroliuoti ir bausti jas, taip pat panaikinti pagrindinių sandorio šalių licencijas, laikinai sustabdyti ir perkelti pagrindinių sandorio šalių verslą ir skirti sankcijas pagrindinėms sandorio šalims. Kasdienę priežiūrą atlieka Finansų priežiūros tarnyba, kurios veiklą prižiūri Finansinių paslaugų komisija. Du kartus per metus atliekamas pagrindinių sandorio šalių patikrinimas, kiekvienas jų trunka 4 savaites, ir, priežiūros institucijai pareikalavus, atliekami nereguliarūs patikrinimai. Finansų priežiūros komisija nuolatinę stebėseną, ar pagrindinės sandorio šalys laikosi rizikos valdymo reikalavimų, vykdo atlikdama stebėjimo ir rizika grindžiamo tyrimo procedūras, įskaitant prudencinių reikalavimų vykdymo testavimą. Be to, vienas pagrindinių Korėjos banko atliekamos Pietų Korėjoje leidimą gavusių pagrindinių sandorio šalių priežiūros tikslas – užtikrinti jų saugumą ir efektyvumą. Priežiūrą jis atlieka vertindamas informaciją apie pagrindines sandorio šalis, kas dvejus metus atlikdamas vertinimą, kaip jos laikosi finansų rinkos infrastruktūrų principų, ir prireikus prašydamas atlikti patobulinimus. Korėjos bankas turi įgaliojimus reikalauti atlikti šiuos patobulinimus, o jei turi būti atliktas esminis patobulinimas – reikia gauti Pinigų politikos komiteto sutikimą;
(15)

Priimant sprendimą dėl to, ar NCHZ veikla turėtų būti tęsiama, dalyvavo dvi susijusios kreditorių organizacijos, kurias sudarė 5 įstaigos (6) (iš jų 4 buvo privačios). Viena iš komitete esančių viešųjų įstaigų buvo Slovakijos nacionalinis turto fondas („Fond národného majetku Slovenskej Republiky“). Be to, šeši NCHZ kreditoriai turėjo užtikrinimo priemones. Iš šių šešių užtikrinimo priemones turinčių kreditorių keturi buvo viešosios įstaigos – Nacionalinis turto fondas, Aplinkos fondas („Environmentálny fond“), Slovakijos garantijų ir vystymo bankas („Slovenská záručná a rozvojová banka, a. s.“) ir Novakų miestas.
(225)

Šiuo atveju pailginti kilimo ir tūpimo taką planuojama siekiant užtikrinti, kad didelio maksimalaus kilimo svorio krovininiai orlaiviai galėtų kilti be jokių krovumo apribojimų, o išplėtus peroną turėtų būti suteikta galimybių geriau paskirstyti skrydžius. Be to, kalbant apie riedėjimo takus, Komisija atkreipia dėmesį, kad oro uoste riedėjimo taikai jungia kilimo ir tūpimo takus su rampomis, angarais, terminalais ir kitais įtaisais ir vietomis. Dėl šių jungčių orlaivis gali pasitraukti iš kilimo ir tūpimo tako ir leisti nutūpti arba pakilti kitam orlaiviui. Taigi riedėjimo takai ir magistralę kertantys tiltai yra iš esmės susiję su kilimo ir tūpimo takais, už kuriuos oro uostą valdanti įmonė renka mokesčius. Be to, iš Vokietijos pateiktos informacijos matyti, kad šios priemonės yra būtinos atsižvelgiant į eismo apimtį ir srautus. Be statybų oro uostas negalėtų turėti naudos iš tikimosi eismo srautų padidėjimo arba turėtų būti mažinama esama eismo apimtis, kad būtų užtikrintas saugus orlaivių eksploatavimas. Komisija mano, jog tai neprieštarauja faktui, kad tam tikras riedėjimo takų ir magistralę kertančių tiltų skaičius gali būti saugiai naudojamas tik esant tam tikriems ribotiems eismo srautams.
(104)

Kaip paaiškinta 25 konstatuojamojoje dalyje, BAFA vykdo griežtą šių sąlygų vykdymo ex ante ir ex post kontrolę. Jei atlikus ex post kontrolę paaiškėja, kad sąlygos buvo vykdomos ne per visą laikinosios išimties galiojimo laikotarpį, BAFA priima galutinį neigiamą sprendimą, panaikinantį laikinąją išimtį.
(3)

Kipro oficialiame prieštaravime teigiama, kad standarte EN 60335-2-15:2002 su paskutiniais pakeitimais, padarytais standartu A11:2012, nėra specialių nuostatų dėl kavos ruošimo ar bendrosios paskirties įrenginių, skirtų (arba ta paskirtis žinoma iš patirties) tam tikros rūšies kavai ruošti arba tam tikriems skysčiams šildyti (pvz., pienui). Šį elektros įrenginį sudaro indas su uždaru kaitinimo elementu dugne ir rankena. Energija kaitinimo elementui tiekiama padėjus indą ant elektrinio pagrindo per apvalų kištukinį lizdą ir lizdo jungtį, panašią į įprastinių virdulių. Malta kava prieš užvirdama inde pakyla ir dėl įrenginyje sukauptos šilumos energijos karšta kava išsilieja per kraštus, net jeigu veiksmas vėliau nutraukiamas ar įrenginys nuimamas nuo pagrindo. Šildomas pienas taip pat išsilieja per kraštus. Todėl, kai verdantis skystis patenka ant naudotojų ar šalia jų esančių vaikų odos, galima sunkių nudegimų rizika, o toks standartas nesuteikia atitikties Direktyvai 2006/95/EB prielaidos;
(22)

Be to, Italijos valdžios institucijos abejoja, ar įmonė CSTP įrodė pagal Reglamentą (EEB) Nr. 1191/69 veiksmingai ir teisingai teikusi viešųjų paslaugų įsipareigojimus, ir tvirtina, kad ji netaikė sąskaitų atskyrimo sistemos, kaip, be kita ko, nustatyta to paties reglamento 1 straipsnio 5 dalyje.
(8)

pagal Reglamento (ES) Nr. 1306/2013 54 straipsnio 2 dalį, jei neteisėtai išmokėtos sumos nesusigrąžinamos per ketverius metus nuo sugrąžinimo reikalavimo datos arba per aštuonerius metus tais atvejais, kai susigrąžinimo byla perduota nacionaliniam teismui, 50 % finansinių neteisėtai išmokėtų sumų nesusigrąžinimo pasekmių turi tekti atitinkamai valstybei narei. Pagal Reglamento (ES) Nr. 1306/2013 54 straipsnio 4 dalį valstybės narės į metines finansines ataskaitas turi įtraukti sumas, kurias jos turi sumokėti pagal to straipsnio 2 dalį. Valstybių narių įsipareigojimo pranešti apie susigrąžintinas sumas taikymo taisyklės nustatytos Įgyvendinimo reglamente (ES) Nr. 908/2014. Įgyvendinimo reglamento (ES) Nr. 908/2014 II priede pateikiamas lentelės pavyzdys, kurį valstybės narės turi naudoti teikdamos informaciją apie 2015 m. susigrąžintinas sumas. Komisija, remdamasi valstybių narių užpildytomis lentelėmis, turėtų nuspręsti dėl finansinių atitinkamai daugiau kaip prieš ketverius arba aštuonerius metus neteisėtai išmokėtų sumų nesusigrąžinimo pasekmių;
(192)

Bundesbank duomenimis, 1998 m. sausio mėn. 10 metų fiksuotos palūkanų normos Vokietijos hipotekos kreditų vidutinė palūkanų norma sudarė 6,40 % per metus. Tuometinės šios kredito rūšies palūkanų normos siekė nuo 6,17 % per metus (mažiausia intervalo vertė) iki 6,97 % per metus (didžiausia intervalo vertė). Vidutinė ilgalaikių fiksuotos kredito normos kreditų palūkanų norma 1998 m. sudarė 6,35 % per metus ir siekė nuo 5,55 % (mažiausia intervalo vertė) iki 7,73 % per metus (didžiausia intervalo vertė). Vis dėlto Bundesbank nenurodo vidutinės ilgalaikio kredito galiojimo trukmės. Nepaisant to, galima daryti prielaidą, kad vidutinė galiojimo trukmė yra daugiausia 10 metų, bet tikriausiai trumpesnė (114).
(265)

Be to, vienas iš konkurso dalyvių pasiūlė finansavimą be EAR garantijos, o tai rodo, kad rinkos dalyviai buvo pasirengę pasiūlyti finansavimą netgi be EAR intervencijos. Remiantis LOT nepriklausomo konsultanto atliktu tyrimu, LOT pasirinko […] pasiūlymą dėl to, kad jis buvo konkurencingesnis.
(8)

teisingumo ir vidaus reikalų srityje didesnis Europos duomenų bazių sąveikumas yra Vizų informacinės sistemos (7), Šengeno informacinės sistemos II (8), Europos daktiloskopinės informacijos sistemos (9) ir Europos e. teisingumo portalo (10) pagrindas. Be to, 2012 m. rugsėjo 24 d. Tarybos priimtose išvadose raginama sukurti Europos teisės aktų identifikatorių ir atkreipiamas dėmesys į poreikį sąveikiai ieškoti nacionaliniuose oficialiuosiuose leidiniuose ir valstybės leidiniuose paskelbtos teisinės informacijos ir ja keistis, tais tikslais naudojant unikalius identifikatorius ir struktūrizuotus metaduomenis. Europos didelės apimties IT sistemų laisvės, saugumo ir teisingumo erdvėje operacijų valdymo agentūros ir šiuo sprendimu nustatytos programos bendradarbiavimu būtų galima sukurti sinergiją, kuri būtų naudinga siekiant atitinkamų tos agentūros ir programos tikslų;
(2)

Komisijos sprendime 93/195/EEB (3) nustatyti gyvūnų veterinarijos sertifikato, naudojamo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto, pavyzdžiai. To sprendimo II priede be kita ko nustatyta, kad registruotas arklys, laikinai eksportuotas ne ilgesniam nei 30 dienų laikotarpiui, nuo išvežimo iš Sąjungos turi būti laikomas tik toje sertifikate nurodytoje trečiojoje šalyje, iš kurios jį leidžiama pakartotinai įvežti į Sąjungą, arba trečiojoje šalyje, kuri yra priskirta tai pačiai sanitarinei grupei, kaip nurodyta to sprendimo I priede;
(7)

be to, be rezervo sukūrimo, reikėtų padaryti keletą atitinkamų Direktyvos 2003/87/EB pakeitimų, siekiant užtikrinti ES ATLPS nuoseklumą ir sklandų veikimą. Visų pirma dėl Direktyvos 2003/87/EB įgyvendinimo gali susidaryti situacija, kad kiekvieno prekybos laikotarpio pabaigoje aukcionuose parduodamų apyvartinių taršos leidimų skaičius gali labai šoktelėti, o tai pakenktų rinkos stabilumui. Todėl, siekiant išvengti didelių vieno prekybos laikotarpio pabaigoje ir kito prekybos laikotarpio pradžioje aukcionams skirtų apyvartinių taršos leidimų skaičiaus skirtumų, kurie galėtų sutrikdyti rinką, reikėtų nustatyti, kad vieno laikotarpio pabaigoje labai padidėjus aukcionams skirtų apyvartinių taršos leidimų skaičiui, jų dalis būtų parduodama per pirmus dvejus naujo prekybos laikotarpio metus. Siekiant toliau stiprinti Europos anglies dioksido rinkos stabilumą ir vengti dirbtinai didinti pasiūlą baigiantis prekybos laikotarpiui, kuris prasidėjo 2013 m., apyvartiniai taršos leidimai, nepaskirstyti įrenginiams pagal Direktyvos 2003/87/EB 10a straipsnio 7 dalį, ir apyvartiniai taršos leidimai, nepaskirstyti įrenginiams dėl to, kad taikomos tos direktyvos 10a straipsnio 19 ir 20 dalys (dėl nepaskirstytų apyvartinių taršos leidimų), 2020 m. turėtų būti perkelti į rezervą. Komisija turėtų peržiūrėti Direktyvos 2003/87/EB nuostatas dėl tų nepaskirstytų apyvartinių taršos leidimų ir prireikus pateikti pasiūlymą Europos Parlamentui ir Tarybai dėl tolesnių veiksmų;
(3)

be to, be valstybių narių įsipareigojimų, susijusių su administracine pagalba ir bendradarbiavimu, Reglamente (EB) Nr. 882/2004 nustatytas ir Komisijos įsipareigojimas koordinuoti veiksmus, kurių imasi valstybės narės tais atvejais, kai esama daug neatitikties reikalavimams atvejų arba tokie atvejai kartojasi, arba kai valstybės narės nesutaria, kokių veiksmų imtis dėl neatitikties reikalavimams;
1.

I priedas iš dalies keičiamas taip: a) Belgijai skirtoje dalyje Briuselio Zaventemo oro uostui skirtas įrašas pakeičiamas taip: „Brussel-Zaventem Bruxelles-Zaventem BE BRU 4 A Flight Care 2 NHC(2) U, E, O Avia Partner HC(2) WFS HC-T(2) Swiss Port HC(2)“ b) Danijai skirtoje dalyje Olborgo 1 (Aalborg 1) (Grenlandijos uostas) uostui skirtas įrašas išbraukiamas; c) Vokietijai skirta dalis iš dalies keičiama taip: i) Brėmeno uostui skirtas įrašas pakeičiamas taip: „Bremen DE BRE 1 P HC, NHC Holzhafen NHC-NT“ ii) Hamburgo uostui (Hamburg Hafen) skirtas įrašas pakeičiamas taip: „Hamburg Hafen DE HAM 1 P Altenwerder Kirchtal HC, NHC-T(FR), NHC-NT Reiherdamm HC, NHC-T(FR), NHC-NT“ d) Graikijai skirtoje dalyje Idomenio (Idomeni) geležinkeliui skirtas įrašas pakeičiamas taip: „Idomeni GR EID 2 F HC(2)“ e) Ispanijai skirtoje dalyje Vigo uostui skirtas įrašas pakeičiamas taip: „Vigo ES VGO 1 P T. C. Guixar HC, NHC-T(FR), NHC-NT Frioya HC-T(FR)(2)(3) Frigalsa (*) HC-T(FR)(2)(3) (*) Pescanova HC-T(FR)(2)(3) Fandicosta (*) HC-T(FR)(2)(3) (*) Frig. Morrazo HC-T(FR)(3)“ f) Italijai skirtoje dalyje Romos Fjumičino (Roma-Fiumicino) oro uostui skirtas įrašas pakeičiamas taip: „Roma-Fiumicino IT FCO 4 A Alitalia Società Aerea Italiana HC(2) FLE HC(2), NHC(2) Isola Veterinaria ADR U, E, O“ g) Latvijai skirta dalis iš dalies keičiama taip: i) Rygos (Riga) oro uostui skirtas įrašas pakeičiamas taip: „Riga (Airport) LV RIX 4 A HC(2), NHC(2)“ ii) Rygos (BFT) uostui skirtas įrašas pakeičiamas taip: „Riga (BFT) LV RIX 1b P HC(2)“ h) Nyderlandams skirta dalis iš dalies keičiama taip: i) Amsterdamo uostui skirtas įrašas pakeičiamas taip: „Amsterdam NL AMS 1 P Cornelis Vrolijk HC-T(FR)(2)(3) Daalimpex, Velsen HC-T PCA HC(2), NHC(2) Kloosterboer Ijmuiden HC-T(FR) Blankendaal Coldstores, Velsen HC-T(FR)(2)“ ii) Vlisingeno (Vlissingen) uostui skirtas įrašas pakeičiamas taip: „Vlissingen NL VLI 1 P Kloosterboer Finlandweg HC(2), NHC-T(FR)(2)“ i) Jungtinei Karalystei skirta dalis iš dalies keičiama taip: i) Gatviko (Gatwick) oro uostui skirtas įrašas pakeičiamas taip: „Gatwick GB LGW 4 A IC 1 O(14) IC 2 HC(1)(2), NHC(2)“ ii) Manstono (Manston) oro uostui skirtas įrašas išbraukiamas;
5)

13 straipsnis pakeičiamas taip: „13 straipsnis Finansinės nuostatos 1. Orientacinė finansavimo suma, skirta EUBAM Libya išlaidoms 2013 m. gegužės 22 d.–2014 m. gegužės 21 d. laikotarpiu padengti, yra 30 300 000 EUR. Orientacinė finansavimo suma, skirta EUBAM Libya išlaidoms 2014 m. gegužės 22 d.–2015 m. lapkričio 21 d. laikotarpiu padengti, yra 26 200 000 EUR. 2. Visos išlaidos tvarkomos pagal Sąjungos bendrajam biudžetui taikomas taisykles ir procedūras. EUBAM Libya viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, EUBAM Libya perkamoms prekėms netaikomos jokios kilmės taisyklės. Komisijai pritarus, misija gali sudaryti techninius susitarimus su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUBAM Libya. 3. EUBAM Libya yra atsakinga už misijos biudžeto įvykdymą. Šiuo tikslu EUBAM Libya pasirašo susitarimą su Komisija. 4. Nedarant poveikio nuostatoms dėl EUBAM Libya ir jos darbuotojų statuso, nuo 2015 m. gegužės 22 d. EUBAM Libya atsako už bet kokius reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vadovo sunkiu nusižengimu, už kurį atsako pats vadovas. 5. Finansinių nuostatų įgyvendinimas nedaro poveikio 4, 5 ir 6 straipsniuose numatytai EUBAM Libya pavaldumo tvarkai ir veiklos reikalavimams, įskaitant įrangos suderinamumą ir misijos grupių sąveiką. 6. Išlaidos laikomos atitinkančiomis reikalavimus nuo 3 dalyje nurodyto susitarimo pasirašymo dienos.“ ;
c)

tokios zonos reguliariai fiziškai ir (arba) techniškai tikrinamos Komisijos saugumo institucijos. Be to, tokie patikrinimai atliekami, kai į zoną buvo įeita be leidimo ar įtariama apie tokį įėjimą, ir
(58)

Metrans teigimu, neteisinga sakyti, kad esami terminalai neteikia su žemyniniu vežimu susijusių paslaugų. Metrans tvirtina, kad iš 127 sąstatų, kuriuos įmonė krauna per savaitę, dvylika yra siunčiami į Duisburgą, o dar dvylika – į Roterdamą, ir šie sąstatai išimtinai skirti žemyniniam vežimui. Be to, 10 % visų kraunamų sąstatų patenka į žemyninio vežimo kategoriją. Maždaug 50 % kiekių, kraunamų įmonės Košicės Haniskos terminale, yra skirti žemyniniam vežimui. Savo terminaluose Metrans turi visiems žemyniniams vienetams krauti reikalingą įrangą, kaip antai griebtuvinius krautuvus ar nuimamus kelių ir geležinkelių transportui pritaikytus griebtuvus, skirtus žemyniniams vienetams, kaip antai keičiamiesiems nuimamiesiems kėbulams ir puspriekabių kėbulams, krauti ir prireikus gali pastatyti RO-LA rampas. Tačiau Metrans pažymi, kad tokios paslaugos nėra paklausios. Metrans įrodinėja, kad naudoti nuimamuosius kėbulus, puspriekabes ar sunkvežimius yra neveiksminga, palyginti su mišriajam vežimui specialiai suprojektuotais 45 pėdų (13,7 metro) pločio ISO padėklų tipo konteineriais, nes vežimo sąnaudos, susijusios su šiais konteineriais, yra 30 % mažesnės nei sunkvežimių priekabų vežimo sąnaudos. Be to, maždaug 25 % įmonės apyvartos gaunama iš paslaugų, susijusių su žemyniniu vežimu. Atitinkama rinka neapsiriboja Slovakijos teritorija, o kaimyninių šalių terminalai, teikiantys paslaugas, susijusias su žemyniniu vežimu, užtikrina veiksmingą konkurenciją. Metrans tvirtina, kad viešieji terminalai nebus pritaikyti žemyniniam vežimui.
(5)

Durbano sprendimu smarkiai nukrypstama nuo ankstesnių apskaitos taisyklių, sutartų pagal Kioto protokolą ir taikytų pirmuoju įsipareigojimu laikotarpiu. Šalių konferencijos, kuri laikoma Kioto protokolo šalių susitikimu, sprendime 16/CMP.1, priimtame 11-osios JTBKKK šalių konferencijos susitikime Monrealyje 2005 m. gruodžio mėn., numatytos šalių įsipareigojimams, prisiimtiems pirmuoju Kioto protokolo įsipareigojimų laikotarpiu, taikomos ribos, pateiktos to sprendimo priede. Be to, Sprendime 16/CMP.1 numatyta galimybė šalims viršyti tas ribas grynąjį teršalų kiekį, išmestą vykdant miško įveisimo, atkūrimo ir naikinimo veiklą (debetus), kaip nurodyta Kioto protokolo 3 straipsnio 3 dalyje, kompensuojant grynuoju teršalų kiekiu, pašalintu vykdant miškų tvarkymo veiklą (kreditais), kaip nurodyta Kioto protokolo 3 straipsnio 4 dalyje. Ši apskaitos taisyklė paprastai vadinama kompensavimo taisykle. Durbano sprendime antrajam Kioto protokolo įsipareigojimų laikotarpiui tokios kompensavimo taisyklės nenumatyta;
(3)

Europos Parlamento ir Tarybos reglamente (EB) Nr. 999/2001 (4) nustatyti galvijų, avių ir ožkų užkrečiamųjų spongiforminių encefalopatijų (USE) prevencijos, kontrolės ir likvidavimo taisyklės. To reglamento VIII priedo A skyriuje nustatytos Sąjungos vidaus prekybos gyvais gyvūnais, sperma ir embrionais sąlygos. Be to, to reglamento IX priede nustatytos gyvų gyvūnų, embrionų, kiaušialąsčių ir gyvūninių produktų importo į Sąjungą iš trečiųjų šalių sąlygos;